## Statut Agencije za plovne putove unutarnjih voda

### NN 2/2005 (4.1.2005.), Statut Agencije za plovne putove unutarnjih voda

# AGENCIJA ZA PLOVNE PUTOVE UNUTARNJIH VODA

34

Na temelju članka 19j. Zakona o
plovidbi unutarnjim vodama (»Narodne novine« broj 19/98 i 151/03), Upravno
vijeće Agen­cije za plovne putove unutarnjih voda, na sjednici održanoj 17.
prosinca 2004. donijelo je

## STATUT

### AGENCIJE ZA PLOVNE PUTOVE UNUTARNJIH VODA

I. OPĆE ODREDBE

Članak 1.

Ovim Statutom pobliže se uređuje
unutarnje ustrojstvo Agencije, ovlasti i način odlučivanja Upravnog vijeća i
direktora, ograničenja glede stjecanja, opterećivanja i otuđivanja nekretnina i
druge imovine Agencije, način ostvarivanja i uvjeti raspolaganja sredstvima za
obavljanje djelatnosti i poslovanja Agencije, postupak imenovanja i razrješenja
direktora, zastupanje i predstavljanje Agencije, način ostvarivanja odnosa s
tijelima državne uprave te jedinicama područne (regionalne) i lokalne
samouprave u pitanjima važnim za plovne putove, donošenje općih akata,
financijsko poslovanje, pečat i znak, poslovna tajna i javnost rada te druga pitanja
za koja je Zakonom o plovidbi unutarnjim vodama i drugim zakonima određeno da
se uređuju Statutom.

Pojam Ministarstvo u ovom
Statutu odnosi se na ministarstvo nadležno za poslove  unutarnje plovidbe.

Pojam Ministra odnosi se na
ministra zaduženog za poslove unutarnje plovidbe.

Pojam Zakon u ovom Statutu
odnosi se na Zakon o plovidbi unutarnjim vodama

Članak 2.

Agencija za plovne putove
unutarnjih voda je ustanova, i to neprofitna pravna osoba s pravima i obvezama
utvrđenim Zakonom o plovidbi unutarnjim vodama.

Članak 3.

Osnivač Agencije za plovne
putove unutarnjih voda je Re­pub­lika Hrvatska, a prava i obveze osnivača
sukladno Zakonu obavlja Vlada Republike Hrvatske.

Članak 4.

Za obveze u pravnom prometu
Agencija za plovne putove unutarnjih voda odgovara cijelom svojom imovinom, a
Republika Hrvatska solidarno i neograničeno.

Članak 5.

Na sve što nije uređeno Zakonom
iz članka 2. ovog Statuta primjenjuju se odredbe Zakona o ustanovama i ovaj
Statut.

II.NAZIV, SJEDIŠTE,
PEČAT I ZNAK AGENCIJE

Članak
6.

Agencija
za plovne putove unutarnjih voda ima naziv-tvrtku pod kojim obavlja svoje
poslove, posluje i sudjeluje u pravnom prometu.

Naziv
Agencije glasi: Agencija za plovne putove unutarnjih voda.

Članak
7.

Naziv
Agencije mora biti istaknut na zgradi u kojoj je njeno sjedište te drugim
poslovnim prostorijama u kojima obavlja djelatnost.

Članak
8.

Sjedište
Agencije za plovne putove unutarnjih voda je u Zagrebu, Prisavlje 14.

Članak
9.

O
promjeni naziva i sjedišta Agencije za plovne putove unutarnjih voda odlučuje
osnivač.

Članak
10.

Agencija
za plovne putove unutarnjih voda ima znak.

Odluku
o obliku i sadržaju znaka donosi Upravno vijeće Agencije.

Članak
11.

Agencija
za plovne putove unutarnjih voda ima pečat koji sadrži znak, naziv i sjedište
Agencije.

Svaki
pečat ima redni broj.

 Agencija za plovne putove unutarnjih voda
može imati jedan ili više štambilja.

Upravno
vijeće Agencije za plovne putove unutarnjih voda donijet će pravilnik o obliku,
sadržaju, broju i uporabi pečata i štambilja, gdje će se osim oblika, sadržaja
i broja odrediti i način uporabe, osobe odgovorne za čuvanje, te način vođenja
evidencije o pečatima i štambiljima.

Članak
12.

Agenciju
za plovne putove unutarnjih voda zastupa i predstav­lja direktor Agencije.

Članak
13.

Rad
Agencije za plovne putove unutarnjih voda je javan.

Javnost
rada Agencije za plovne putove unutarnjih voda ostvaruje se na način propisan
ovim Statutom.

III.OBAVLJANJE
DJELATNOSTI

Članak 14.

Agencija za plovne putove
unutarnjih voda osnovana je radi obavljanja djelatnosti: gradnje plovnih putova
u svojstvu investitora po posebnim propisima, obavljanja poslova tehničkog
održavanja i obilježavanja plovnih putova i objekata sigurnosti plovidbe, sa
svrhom upravljanja plovnim putovima u smislu osiguranja plovnosti, sigurnosti plovidbe
i upravljanja plovidbom.

Djelatnost
Agencija za plovne putove unutarnjih voda obuh­vaća poslove utvrđene Zakonom i
to:

1.
Gradnje i uređenja plovnih putova unutarnjih voda odre­đenih člankom 10.
stavkom 2. Zakona o plovidbi unutarnjim vodama.

2. Tehničkog održavanja
unutarnjih plovnih putova i objekata sigurnosti plovidbe određenih u članku 11.
Zakona o plovidbi unutarnjim vodama.

3.
Osposobljavanja postojećih plovnih putova i objekata sigurnosti unutarnje
plovidbe onesposobljenih zbog elementarnih nepogoda i drugih iznimnih događaja,
na razinu plovnosti utvrđe­nu za određeni plovni put, određenih u članku 12.
Zakona o plovidbi unutarnjim vodama.

4.
Obilježavanja plovnog puta i održavanje objekata sigurnosti plovidbe iz članka
13. Zakona o plovidbi unutarnjim vodama.

5.
Upravljanja i gospodarenja plovnim putovima unutarnjih voda.

6.
Kontrole i praćenja prometa i stanja plovnih putova u skladu s člankom 16. Zakona
o plovidbi unutarnjim vodama.

7.
Davanja prethodnih mišljenja za prometne suglasnosti.

8.
Obavljanja i drugih poslova utvrđenih Zakonom.

Članak 15.

IV. UNUTARNJE USTROJSTVO

Članak 16.

Agencija za plovne putove
unutarnjih voda ima sijedeće unutarnje ustrojstvene jedinice:

1.
Ured direktora Agencije, Zajedničke službe: pravni i opći poslovi, financijski
poslovi

2.
Sektor razvoja i pripreme

3.
Sektor operative: (A – za Savu i Kupu) i (B – za Dravu i Dunav).

Unutarnje
ustrojstvo Agencije za plovne putove unutarnjih voda kao i broj osoblja
potrebnog za obavljanje poslova, pobliže se uređuje Pravilnikom o unutarnjem
ustrojstvu i sustavnom razvrstavanju radnih mjesta (sistematizacija).

Pravilnik
o unutarnjem ustrojstvu donosi Upravno vijeće Agencije na prijedlog direktora
Agencije.

V. TIJELA UPRAVLJANJA
AGENCIJOM

Članak 17.

Tijela upravljanja Agencijom su
Upravno vijeće i direktor Agencije.

Agencijom
za plovne putove unutarnjih voda upravlja Up­rav­no vijeće koje ima sedam
članova koje na prijedlog ministra imenuje i razrješuje Vlada Republike
Hrvatske.

Sastav,
imenovanje, trajanje mandata i način odlučivanja Upravnog vijeća propisani su
Zakonom o plovidbi unutarnjim vodama.

Upravno
vijeće ima predsjednika i zamjenika predsjednika kojeg biraju članovi tog vijeća.

Predsjednik,
zamjenik predsjednika i član Upravnog vijeća mogu biti razriješeni i prije
isteka vremena na koje su imenovani na način i pod uvjetima propisanim Zakonom
i ovim Statutom.

 Voditelj poslovanja Agencije je direktor.

Članak 18.

Upravno vijeće:

1. donosi Statut Agencije,

2. donosi opće akte Agencije i
druge akte sukladno Zakonu o plovidbi unutarnjim vodama i drugim propisima,

3. utvrđuje prijedlog akta o
razvrstaju i otvaranju plovnih putova,

4.
utvrđuje nacrt prijedloga petogodišnjeg plana razvitka plovnih putova
unutarnjih voda,

5.
utvrđuje nacrt prijedloga godišnjeg programa rada za ure­đenje i tehničko
održavanje plovnih putova i objekata sigurnosti plovidbe,

6.
utvrđuje prijedlog programa za osposobljavanje plovnih putova,

7.
donosi godišnji plan i operativni godišnji program rada Agencije,

8.
donosi godišnji financijski plan Agencije,

9.
odlučuje o zaduživanju i preuzimanju obveza Agencije iznad iznosa za koji je
ovlašten direktor Agencije,

10.
donosi odluke o provođenju osnovnih smjernica poslovanja Agencije,

11.
donosi odluku o raspisivanju javnog natječaja za povjeravanje poslova iz članka
19c. Zakona o plovidbi unutarnjim vodama, ukoliko zbog ekonomičnosti ocijeni da
ih neće obavljati sama,

12.  usvaja financijsko i poslovno izvješće o
radu, te ih pod­nosi Vladi Republike Hrvatske na suglasnost,

13.
utvrđuje periodična izvješća o stanju i sigurnosti plovnih putova i dostavlja
ih Ministarstvu,

14.
odobrava izvješća direktora Agencije,

15.
raspisuje natječaj za izbor direktora Agencije,

16.
utvrđuje prijedlog za imenovanje i razrješenje direktora Agencije,

17.
odlučuje o uzimanju zajmova, prodaji i kupnji stvari i prava samostalno do  8.000,000,00 kuna vrijednosti pojedinačnog
posla ili ugovora, a iznad toga iznosa uz suglasnost Vlade Repub­like,

18.
odlučuje o stjecanju, otuđenju ili opterećenju nekretnina Agencije uz
suglasnost Vlade Republike Hrvatske,

19.
zaključuje kolektivne ugovore,

20. zaključuje
ugovor o radu s direktorom Agencije

21.
obavlja i druge poslove i zadatke utvrđene Zakonom o plovidbi unutarnjim
vodama, ovim Statutom i općim aktima Agen­cije,

Akti iz stavka 1. točke 2. do
10. i 14., ovoga članka donose se uz suglasnost Ministra.

 Članak 19.

Upravno vijeće raspravlja i
odlučuje na sjednicama na kojima mora prisustvovati natpolovična većina svih
članova Vijeća.

Odluke se donose većinom glasova
prisutnih članova Vijeća.

Iznimno od stavka 1. ovog članka
za donošenje odluka o pitanjima iz čl. 18. stavka 2. točke 1., 2., 4., 7., 8.,
9., 10., 12., 13., 16., i 18., ovog Statuta potrebna je dvotrećinska većina
glasova svih članova Vijeća.

Članak 20.

Predsjednik Upravnog vijeća
koordinira i vodi rad Upravnog vijeća, a u slučaju njegove spriječenosti,
zamjenjuje ga njegov zamjenik.

Sjednicu Upravnog vijeća saziva
predsjednik po potrebi, a najmanje jednom u tri mjeseca.

Zahtjev
za sazivanje sjednice Upravnog vijeća može dati Ministar, direktor, te najmanje
tri člana Upravnog vijeća, uz obrazloženi prijedlog dnevnog reda.

Na
temelju zahtjeva iz stavka 3. ovoga članka, predsjednik je dužan sazvati
sjednicu Upravnog vijeća bez odgađanja.

Članak
21.

Predsjednik
Upravnog vijeća:

1.
Saziva i vodi sjednice Upravnog vijeća,

2.
Potpisuje odluke, opće i druge akte koje donosi Upravno vijeće,

3.
Zastupa i predstavlja Upravno vijeće,

4.
Obavlja i druge poslove utvrđene ovim Statutom ili drugim propisima.

Članak
22.

Predsjednik,
zamjenik i članovi Upravnog vijeća imaju pravo na naknadu za rad u Upravnom
vijeću u skladu s ovim Statutom.

Naknada
iz stavka 1. ovog članka može biti najviše u visini jedne prosječne plaće u
Republici Hrvatskoj.

Upravno
vijeće utvrđuje visinu naknade.

Predsjednik,
zamjenik predsjednika i članovi upravnog vije­ća imaju pravo na naknadu putnih
i drugih troškova radi dolaska na sjednicu Upravnog vijeća, ali nemaju pravo na
dnevnice.

Članak
23.

Predsjednik,
zamjenik predsjednika i član Upravnog vijeća raz­riješit će se dužnosti i prije
isteka vremena na koje je imenovan ako:

1.
sam zatraži razrješenje,

2.
ne ispunjava dužnosti predsjednika, zamjenika ili člana Upravnog vijeća,

3.
svojim postupcima šteti interesima i ugledu Agencije,

4.
ima osobne ili poslovne interese koji su suprotni interesima Agencije, ili u
slučaju nastanka sukoba interesa,

5.
nastanu zakonom propisani razlozi zbog kojih ne može biti predsjednik, zamjenik
predsjednika ili član Upravnog vijeća.

Odluku
o razrješenju dužnosti predsjednika, zamjenika pred­sjednika ili člana Upravnog
vijeća donosi Vlada Republike Hrvat­ske na prijedlog ministra.

U
slučaju razrješenja predsjednika, zamjenika predsjednika ili člana Upravnog
vijeća, novi predsjednik, zamjenik predsjednika ili član imenuju se na
vremensko razdoblje koje je preostalo u mandatu predsjednika, zamjenika
predsjednika ili člana Upravnog vijeća koji je razriješen.

Članak
24.

Voditelj
poslovanja Agencije za plovne putove unutarnjih voda je direktor.

Direktora
imenuje i razrješuje Vlada Republike Hrvatske na prijedlog Upravnog vijeća
Agencije.

Direktor
se imenuje na temelju provedenog javnog natječaja koji se objavljuje u
»Narodnim novinama« i jednom dnevnom listu.

Mandat
direktora je četiri godine a po proteku mandata ista osoba može biti ponovno
izabrana za direktora.

Članak
25.

Direktor
Agencije obavlja sljedeće poslove:

1.
Vodi i organizira cjelokupno poslovanje Agencije,

2.
Odgovoran je za zakonitost rada i poslovanja Agencije,

3.
Nadzire stručni rad i odgovoran je za stručni rad Agencije,

4.
Izvršava odluke Upravnog vijeća,

5. Predstavlja
i zastupa Agenciju,

6. Poduzima
sve pravne radnje u ime i za račun Agencije,

7. Predlaže
donošenje akata iz čl. 18. ovog Statuta,

8.
Predlaže program rada i financijski plan Agencije,

9.
Skrbi o izvršenju programa rada i financijskog plana Agencije,

10.
Skrbi o provedbi općih akata i donosi upute u svezi s tim,

11.
Predlaže imenovanje i razrješenje pomoćnika direktora i čelnika ustrojstvenih
jedinica Agencije, s kojima Ugovor o radu zaključuje predsjednik Upravnog
vijeća Agencije,

12.
Podnosi privremeno izvješće Upravnom vijeću o svom periodičnom i cjelokupnom
poslovanju i ostvarivanju programa i financijskog plana Agencije,

13.
Podnosi Upravnom vijeću prijedloge i mišljenja o pojedinim pitanjima rada i
poslovanja Agencije,

14.  Odlučuje
o zasnivanju i prestanku radnog odnosa zaposle­nika, zaključuje ugovore o radu
sa zaposlenicima na neo­dre­đeno vrijeme i na određeno vrijeme do 6 mjeseci,

15.
Potpisuje ugovore i donosi odluku o prodaji, kupnji ili zalogu stvari ili
prava,

16.
Sudjeluje u radu Upravnog vijeća bez prava odlučivanja,

17.
 Obavlja i druge poslove u skladu sa Zakonom, ovim Statutom, drugim
propisima i općim aktima s Agencije za plovne putove unutarnjih voda.

Članak
26.

Direktor
Agencije ne može bez posebne ovlasti Upravnog vijeća s Agencijom zaključivati
ugovore u svoje ime i za svoj račun, u svoje ime a za račun drugih osoba ili u
ime i za račun drugih osoba.

Članak
27.

Direktor
Agencije ovlašten je sklopiti pravni posao čija vri­jed­nost ne prelazi iznos
od 400.000,00 kuna.

Za
pravne poslove čija vrijednost prelazi iznos od 400.000,00 kuna direktor je
dužan pribaviti suglasnost Upravnog vijeća.

Direktor
Agencije može pisanom punomoći prenijeti svoje ovlasti pomoćniku direktora ili
drugoj osobi, za zastupanje Agen­cije u pravnom prometu.

Članak
28.

Za
direktora može biti imenovana osoba koja ima:

1.
visoku stručnu spremu tehničkog, pravnog ili ekonom­skog smjera, (dipl. ing.
građevinarstva – smjer hidrograđevinski, dipl. ing. prometa – smjer unutarnje
plovidbe, dipl. pravnik, dipl. oec.),

2.
dokazane stručne, radne i organizacijske sposobnosti,

3.
najmanje pet godina radnog iskustva u struci,

4.
aktivno poznavanje najmanje jednoga svjetskog jezika,

5.
poznavanje rada na računalu,

6.
prijedlog najpovoljnijih koncepcijskih rješenja programa rada i razvoja
Agencije za razdoblje od četiri godine.

Članak 29.

Javni natječaj za imenovanje
direktora Agencije provodi natječajna komisija koju čini predsjednik i dva
člana Upravnog vijeća.

Natječajnu
komisiju imenuje Upravno vijeće.

Na
natječaj za imenovanje direktora Agencije, prijave kandidata primaju se u roku
od 15 dana od dana objave natječaja.

Članak
30.

Natječaj
za imenovanje direktora obvezno mora sadržavati:

1.
Uvjete koje mora ispunjavati kandidat,

2.
Vrijeme na koje se imenuje,

3.
Rok do kojeg se primaju prijave kandidata,

4. Rok
u kojem će kandidati biti obaviješteni o izboru.

 Članak
31.

Natječajna
komisija je dužna u roku od pet dana od zaklju­čenja natječaja obaviti
otvaranje prijava i zapisnikom utvrditi broj prijava.

Natječajna
komisija na temelju pristiglih prijava na natječaj dostavlja Upravnom vijeću,
uz mišljenje, sve prijave koje ispu­nja­vaju uvjete iz natječaja u roku od
sedam dana.

U
roku od 30 dana od dana isteka natječajnog roka Upravno vijeće je dužno
utvrditi prijedlog odluke o imenovanju direktora Agencije, i s cjelokupnom
natječajnom dokumentacijom istu dos­taviti Vladi Republike Hrvatske.

O
rezultatu natječaja kandidati se obavještavaju u roku od 45 dana od dana isteka
roka za podnošenje prijave s uputom o pravu da mogu izvršiti uvid u natječajnu
dokumentaciju i o uputi o prav­nom lijeku.

Članak
32.

Protiv
odluke o imenovanju direktora Agencije, svaki prijav­ljeni kandidat ima pravo u
roku od 30 dana od dana primitka obavijesti podnijeti tužbu kojom se pokreće
upravni spor pred Upravnim sudom Republike Hrvatske.

Tužbom
iz stavka 1. ovog članka može se pobijati odluka o izboru i imenovanju
direktora Agencije zbog bitne povrede postupka ili što izabrani kandidat ne
ispunjava uvjete koji su objav­ljeni u natječaju.

Članak
33.

Ugovor
o radu s direktorom sklapa, u ime Agencije, pred­sjednik Upravnog vijeća.

Ugovor
sadrži uglavke propisane Zakonom o radu.

Članak
34.

Izbor
po objavljenom natječaju ne mora se izvršiti.

Ako
se na objavljeni natječaj za direktora Agencije nitko ne prijavi ili nitko od
prijavljenih kandidata ne bude izabran, natječaj se ponavlja.

Do
imenovanja direktora Agencije, na temelju ponovljenog natječaja, Upravno vijeće
uz suglasnost Ministra imenovat će privremenog direktora, najduže do godinu
dana.

Članak
35.

Upravno
vijeće utvrdit će prijedlog odluke o razrješenju direktora Agencije i prije
isteka vremena na koji je imenovan i prijedlog dostaviti Vladi Republike
Hrvatske koja o tome donosi odluku.

Upravno vijeće dužno je utvrditi
prijedlog odluke o razrje­šenju direktora u sljedećim slučajevima:

1. ako direktor sam zatraži
razrješenje u skladu s ugovorom o radu,

2. ako nastanu takvi razlozi
koji po posebnim propisima ili propisima kojima se uređuju radni odnosi, dovode
do prestanka ugovora o radu,

3.
ako direktor ne postupa po propisima i općim aktima Agencije ili neosnovano ne
izvršava odluke tijela upravljanja Agencije, odnosno postupa protivno njima,

4.
ako direktor svojim nesavjesnim ili nepravilnim radom prouzroči Agenciji veću
štetu ili ako zanemaruje i nesavjesno obavlja svoje dužnosti tako da su
nastale, ili su mogle nastati veće smetnje u obavljanju poslova Agencije za
plovne putove unutarnjih voda.

Upravno
vijeće dužno je prije utvrđenja prijedloga odluke o razrješenju direktora koja
se upućuje Vladi Republike Hrvatske radi donošenja odluke o razrješenju,
pružiti mogućnost direktoru da se izjasni o razlozima razrješenja.

Razriješeni
direktor može protiv odluke o razrješenju tuž­bom tražiti sudsku zaštitu svoga
prava, ako smatra da je povrijeđen propisani postupak i da je ta povreda mogla
bitno utjecati na odluku, ili da nisu postojali razlozi za razrješenje
propisani zakonom i ovim Statutom.

Tužba
protiv odluke o razrješenju podnosi se Upravnom sudu Republike Hrvatske u roku
od 30 dana od dana primitka odluke.

Članak
36.

U
slučaju razrješenja direktora, Vlada Republike Hrvatske će na prijedlog
ministra u roku od 15 dana imenovati privremenog direktora, a Upravno vijeće će
u roku trideset dana od imenovanja privremenog direktora, raspisati natječaj za
direktora Agencije.

Članak
37.

Direktor
Agencije može imati više pomoćnika koji su ujedno čelnici ustrojstvenih
jedinica.

Pomoćnike direktora imenuje
Upravno vijeće na prijedlog direktora Agencije, na vrijeme od četiri godine,
nakon provedenog javnog natječaja.

Ista osoba može ponovno biti
imenovana za pomoćnika direktora.

Članak 38.

Pomoćnik direktora odgovara za
rad direktoru Agencije i Upravnom vijeću.

Pomoćnik direktora može biti
razriješen i prije isteka vremena na koje je imenovan isto kao i direktor
Agencije sukladno članku 35. ovog Statuta.

VI. SREDSTVA ZA OBAVLJANJE
DJELATNOSTI I IMOVINA AGENCIJE ZA PLOVNE PUTOVE UNUTARNJIH VODA

Članak 39.

Za obavljanje djelatnosti
Agencije za plovne putove unutarnjih voda osiguravaju se sredstva iz izvora
utvrđenih Zakonom i to:

1. prihodi od djelatnosti
Agencije,

2. državni proračun,

3. naknade za korištenje plovnih
putova i objekata sigurnosti plovidbe, u svrhu plovidbe,

4.
ostali izvori u skladu sa zakonom.

Imovinu
Agencije čine sredstva za osnivanje i početak rada Agencije koja se osiguravaju
u državnom proračunu, te plovila, oprema i sredstva namijenjena za snimanje,
održavanje, obilje­žavanje i nadzor plovnih putova Ministarstva nadležnog za
unutarnju plovidbu, koja se sukladno Zakonu, odlukom Vlade Repub­like Hrvatske
prenose Agenciji.

Članak 40.

Sredstva ostvarena u skladu s
člankom 39. ovog Statuta namijenjena su isključivo za:

1. financiranje djelatnosti koju
obavlja Agencija,

2. troškove poslovanja Agencije.

VII.  FINANCIJSKO POSLOVANJE

Članak
41.

Sredstva
potrebna za rad Agencije za plovne putove unutarnjih voda utvrđuju se godišnjim
financijskim planom.

Godišnji
financijski plan donosi se zajedno s godišnjim programom rada Agencije.

Program
i plan iz stavka 2. ovog članka sadrže pojedinačno planirane zadaće i potrebna
financijska sredstva za njihovo izvr­ša­vanje.

Članak
42.

Prijedloge
godišnjih programa rada i prijedlog godišnjeg financijskog plana iz čl. 41. st.
2. ovog Statuta, za narednu godinu, direktor Agencije je dužan podnijeti
Upravnom vijeću do kraja mjeseca studenog tekuće godine.

Članak
43.

Godišnje
programe rada i financijski plan, Upravno vijeće je dužno donijeti do kraja
tekuće godine.

Ako
Upravno vijeće ne donese godišnji financijski plan u roku iz stavka 1. ovog
članka, donijet će odluku o privremenom financiranju Agencije za plovne putove
unutarnjih voda, i to najduže za razdoblje od tri mjeseca.

Članak
44.

Za
izvršenje godišnjega financijskog plana odgovorno je Upravno vijeće i direktor
Agencije.

Naredbodavac
za izvršenje godišnjega financijskog plana je direktor Agencije.

Članak
45.

Agencija
za plovne putove ima jedinstveni žiroračun preko kojeg obavlja promet novčanih
sredstava.

Članak
46.

Na
financijsko poslovanje Agencije za plovne putove unutarnjih voda primjenjuju se
propisi kojima se uređuje računovodstvo neprofitnih organizacija.

VIII.  POSLOVNA TAJNA

Članak 47.

Poslovnom tajnom smatraju se
akti i podaci čije bi priop­ćavanje ili davanje na uvid neovlaštenim osobama,
štetilo interesima i poslovnom ugledu Agencije za plovne putove unutarnjih
voda.

Poslovnom tajnom smatraju se
osobito:

1. akti i podaci koje Upravno
vijeće ili ravnatelj proglase poslovnom tajnom,

2. mjere i način postupanja u
izvanrednim okolnostima ako im nije utvrđen drugi stupanj povjerljivosti,

3. plan fizičko-tehničke
zaštite.

Agencija za plovne putove
unutarnjih voda može posebnom odlukom utvrditi koji su drugi akti i podaci
poslovna tajna, te urediti i ostala pitanja poslovanja u vezi s poslovnom
tajnom.

Članak 48.

Poslovnu tajnu dužni su čuvati
svi zaposlenici Agencije za plovne putove unutarnjih voda, koji na bilo koji
način saznaju za ispravu ili podatak koji je utvrđen poslovnom tajnom.

Zaposlenik koji povrijedi
dužnost čuvanja poslovne tajne čini težu povredu ugovora o radu.

Članak 49.

O čuvanju poslovne tajne
neposredno skrbi direktor Agencije.

IX. JAVNOST RADA

Članak 50.

Javnost rada Agencije za plovne
putove unutarnjih voda osigurava se dostupnošću informacija o radu i poslovanju
sredstvima javnog priopćavanja, osim za podatke koji su utvrđeni poslovnom
tajnom.

Sjednice Upravnog vijeća nisu
otvorene za javnost, osim po nalogu Ministra.

X. SURADNJA S TIJELIMA
DRŽAVNE UPRAVE I JEDINICAMA PODRUČNE (REGIONALNE) I LOKALNE SAMOUPRAVE

Članak 51.

Radi ostvarivanja svoje
djelatnosti Agencije za plovne putove unutarnjih voda je dužna surađivati s
nadležnim ministarstvima, drugim tijelima državne uprave i jedinicama područne
(regionalne) i lokalne samouprave, na realizaciji programa vezanih za plovne
putove.

XI. OPĆI AKTI AGENCIJE ZA
PLOVNE PUTOVE UNUTARNJIH VODA

Članak 52.

Opći akti Agencije za plovne
putove unutarnjih voda su: Statut, pravilnici, odluke i drugi akti koje u
okviru svojih ovlasti donose tijela upravljanja Agencije za plovne putove
unutarnjih voda.

Članak
53.

Upravno
vijeća Agencije donosi sljedeće pravilnike:

1.
Pravilnik o unutarnjem ustrojstvu i sustavnom razvrstaju radnih mjesta
(sistematizacija),

2.
Pravilnik o radu,

3.
Pravilnik o obliku, sadržaju, broju i uporabi pečata i štambilja,

5.
Pravilnik o plaćanju i materijalnim pravima zaposlenika,

6.
Pravilnik o materijalnim troškovima,

7. Ostali opći akti propisani
Zakonom o plovidbi unutarnjim vodama, drugim propisima i ovim Statutom.

Članak 54.

Opći akti Agencije za plovne
putove unutarnjih voda moraju biti u skladu sa Zakonom i ovim Statutom.

Članak 55.

Izmjene i dopune Statuta i
drugih općih akata donose se na način i po postupku za njihovo donošenje.

Članak 56.

Upravno vijeće daje tumačenje
odredbi općih akata koje donosi kao i upute za njihovu primjenu.

XII. PRIJELAZNE I ZAVRŠNE
ODREDBE

Članak 57.

Opći akti, osim Statuta stupaju
na snagu osmi dan nakon objavljivanja na oglasnoj ploči Agencije za plovne
putove unutarnjih voda, osim ako općim aktom nije drugačije određeno.

Članak
58.

Upravno
vijeće dužno je u roku od devedeset dana od dana stupanja na snagu ovog Statuta
donijeti pravilnike iz članka 53. točke 1. do 6.

Ostali
opći akti donijet će se u roku od godinu dana od dana stupanja na snagu ovog
Statuta.

Članak
59.

Ovaj
Statut donosi se uz suglasnost Vlade Republike Hrvat­ske a stupa na snagu osmi
dan od dana objave u »Narodnim novinama«.

Zagreb,
17. prosinca 2004.

Predsjednik
Upravnog vijeća
**Branko** **Ba****či****ć,** v. r.

Statut, NN 2/2005-34